Vaaleita sointuja ..ja muutama kissankarva: kesäkuuta 2013
Varmistetaan karvojen leviäväisyys
Kissoilla on ihan mahdoton karvojen lähtöaika ollut käynnissä jo muutaman viikon. Sohvat pitäisi imuroida ainakin kerran viikossa..jos uskottelee itselleen että se muka riittää... ;) Pidän työlaukussa nykyään aina mukana tarrarullaa, jolla voi nopsasti napata kissankarvat pois vaatteista työpaikalla. Jotta näyttäisin enemmän ihmiseltä kuin wannabe kissalta :)
Eräässä seminaarissa kehuin vieressä istuneen naisen kaunista valkoista jakkupukua. Nainen totesi, että "Kiitos. Minulla on valkoinen koira, josta lähtee koko ajan karva." Turha siis kantaa tarraharjaa mukana, kun voi ostaa vaatteet värikoordinoidusti kotieläimen kanssa. Aika mustaksi menisi vaan meidän vaatevarasto ;)
On se kiva että Roope hoitaa karvojensa leviävyyttä ihan pyykkikorissakin. Puhtaiden pyykkien korissa <3
Lähettänyt Sointu klo perjantaina, kesäkuuta 28, 2013 1 kommentti:
Tunnisteet: Kissat, Roopen leikit
Ensimmäinen tilkkutyöni ikinä :) Olin kuvitellut, että tilkkujen kanssa tuunaaminen ei olisi oikein minun juttuni, mutta tilkkuilu osoittautui kivaksi puuhaksi. Tosin oma kärsivällisyyteni ei riitä tilkkujen tarkkaan mittaamiseen vaan leikkasin ne about oikean kokoiseksi ja ommellessakin taisivat koot vähän vaihdella. Tämä tietenkin kostautui loppuvaiheessa ja vaati kikkailua kun palaset olivat eri kokoisia. Mutta, loppu hyvin, kaikki hyvin :)
Tilkkutyö oli vauvan peitto, jonka annoin ystävälleni lahjaksi babyshowereissa. Jos ihan totta puhun, niin en olisi millään raaskinut antaa peittoa pois :D Tilkut oli nopeita ommella ja suunnittelu oli hauskin vaihe. Halusin tehdä hempeän värisen ja sopivasti tyttömäisen peiton, kuitenkin niin että kankaat eivät olisi pelkästään lasten kankaita. Suurin osa peiton tilkuista onkin koottu Tilda-kankaista. Ensin tilkut sommitellaan ja neuvotaan yhtään. Peiton taustalle laitoin fleecekankaan, joka on kivan pehmeä ihoa vasten. Fleece piti ommella muutamasta kohdasta kiinni peittoon reunojen lisäksi.
Babyshowereissa oli tarjolla kaikenlaisia herkkuja. Omaksi osakseni tuli tehdä kakku ja jotain makeaa. Eli mansikkakakku ja vaahtokarkkitikkuja. Takaavat verensokerin nousun ;)
Lähettänyt Sointu klo keskiviikkona, kesäkuuta 26, 2013 3 kommenttia:
Tunnisteet: Käsityöt, Ystävät
Yöherätys...
Herätys aamulla klo 4.00. Ei suinkaan sen takia sen takia, että olisi pitänyt vielä herätä, tai että kukaan muu ihminen tai kissa olisi ollut talossa hereillä. Kuorsaus kuului sekä kissojen puolelta sänkyä että miehen puolelta. Syynä oli meidän pikku-Täplä, joka pyörii ja hyörii unissaan. Milloin pyrii muuten vaan kainalossa tyytyväisenä tai kaivautuu peiton alle kehräämään. Tällä kertaa unien näkemiseen kuului emännän potkiminen kiivaasti takajaloilla.. ja herättäminen. No, eipä mulla tuossa muutenkaan ollut paljon tilaa nukkua..
Lähettänyt Sointu klo tiistaina, kesäkuuta 25, 2013 1 kommentti:
Tunnisteet: Kissojen lelut, Täplän touhut
Tuossa yhtenä viikonloppuna kissat olivat kaksistaan kotona. Vahtia karvapalloille pitivät välillä ystäväni ja äitini. Äitini tietenkin hemmotteli karvapalloja kalalla, lihalla ja muilla herkuille, minkä huomaa mainiosta kissojen suhtautumisesta äitiini. "Hmm, tuolta tädiltä saa ihan varmaan taas parempaa ruokaa kuin henkilökunnalta. Heittäydynpä oikein surusilmäiseksi ja nälkäisen näköiseksi, eikä kehrääminenkään varmaan haittaisi."
Ystäväni lähetti nämä kuvat hoidokeista. Roope ja Täplä olivat toimineet koordinoidusti samalla tavalla. Ensin syödään. Sitten mennään olohuoneen matolla makaamaan samaan asentoon. Sitten pestään oikea tassu. Ja sitten vasen tassu. Pitävät siis yhtä heti kun tapahtuu jotain arkipäivästä poikkeavaa ;) Minkä vuoksi ystäväni kutsui niitä ekaksi ja tokaksi, mikä on mielestäni aivan mahtava kuvaus Roopen ja Täplän touhuista. Siellä toka, missä ekakin. Ei väliä kumpi on kumpi, kunhan molemmat ovat paikalla :D
Lähettänyt Sointu klo maanantaina, kesäkuuta 24, 2013 2 kommenttia:
Lähettänyt Sointu klo lauantaina, kesäkuuta 22, 2013 Ei kommentteja:
Paperit suhisemaan
Jotta henkilökunnan laskujen maksu ei kävisi liian helposti, eivätkä ne unohtaisi, että kaikesta voi tehdä leikkiä, me juostiin työpöydän yli ja vedettiin mukanamme kaikki pöydällä olleet paperit lattialle. Siitähän riemu repesi! Mikään ei ole kivempaa kuin repiä paperia ja painia paperikasan päällä.
Lähettänyt Sointu klo perjantaina, kesäkuuta 21, 2013 2 kommenttia:
Tunnisteet: Kissojen lelut
Tukholman Emmaus-kirppis
Viimeisen kuukauden aikana olen ollut Tukholmassa pariin otteeseen työmatkalla. Vapaa-aikaa on jäänyt sen verran, että ehdin poikkeamaan Södermalmilla, jonka kirppareita on mainostettu useissa blogeissa. Loppujen lopuksi kävin vain yhdessä, jossa oli nopea poiketa. Emmaus sijaitsee Östermalmilla ihan Slussenin metropysäkin vieressä. Kirpparilla on kaksi osiota. Ns. normaalipuolella myydään aikuisten ja lasten vaatteita, kenkiä ja astioita. Toinen osa on vintage-puoli, jota varten itseasiassa päätin kirpparille matkustaakin.
Emmaus Vintagessa oli hameita, paitoja, housuja ja kenkiä sekä naisille että miehille. Itse jumahdin mekkotangon luokse. Mukaan tarttui pari mekkoa. No, koska en jaksanut jonottaa sovituskoppiin, niin kuinkas kävikään...pienihän se toinen oli. Pitää keksiä jotain innovatiivista, että saan sen suurennettua ilman että mekko näyttää suurennetulta..hmm..
Mutta toinen mekko sopi oikein hyvin. Tässä oli niin Pieni talo preerialla -henkeä, että oli ihan pakko ottaa mekko kotiin ;)
Östermalm oli muutoinkin mukana kävelypaikka. Kadunvarsilla on erilaisia liikkeitä ja kahviloita. Lisäksi keskustaan on sopiva kävelymatka, jos haluaa viettää päivää ulkosalla.
Ja lattea shoppailun päätteeksi. Tämä vain maistui niin hyvälle, että piti ihan ikuistaa herkku.
Lähettänyt Sointu klo torstaina, kesäkuuta 20, 2013 Ei kommentteja:
Tunnisteet: Matkustelu, Minä
Kissakyltti säännöt kertoo
Jotta vieraille ei jäisi epäselväksi kuka talossa määrää tahdin, ovelle piti sijoittaa säännöt ;)
Lähettänyt Sointu klo keskiviikkona, kesäkuuta 19, 2013 1 kommentti:
Piharuukun kunnostaminen spraymaalilla
Ostin viime kesänä Bauhausista ison valkoisen piharuukun. Ruukku on paljon ulkonäköään kevyempi ja ohuempi, materiaali on jotain kevyt savea..hmm..sellaista ei varmaan ole olemassa, mutta jokatapauksessa materiaali ei muovi, kivi tai tiili ;) Tuli ensimmäinen sade, ja ruukku oli pilalla. Uskomatonta miten huonosti ulkokäyttöön suunniteltu ruukku kestää likaa. Ja kaiken lisäksi lika jäi pintaan niin tiukasti kiinni, että ruukkua ei saanut puhdistettua edes pesuaineella hinkkaamalla.
Tänä kesänä päätin antaa ruukulle uuden mahdollisuuden maalaamalla siihen uuden pinnan. Ostin valkoista spray-maalia ja käytin koko pullon ruukun maalaamiseen. Aina ohut kerros suihkutusta ja sitten muutaman minuutin kuivaushetki, ja sitten sama uudestaan. Spray-maali osoittautui tosi näppäräksi ja lisäksi maali teki ruukkuun vähän kiiltävän ja liukkaan pinnan. Nyt ruukun saa jopa puhdistettua sateen roiskeilta :)
Lähettänyt Sointu klo tiistaina, kesäkuuta 18, 2013 1 kommentti:
Pihatöiden uuvuttamat
Lähettänyt Sointu klo maanantaina, kesäkuuta 17, 2013 2 kommenttia:
Kuin tarjottimella
Ja meillähän on hyvin sisäistetty tämä "pöydällä ei saa olla" -kielto ;)
Lähettänyt Sointu klo lauantaina, kesäkuuta 15, 2013 4 kommenttia:
Tunnisteet: Täplän touhut
Tarkkailutehtävissä
Kissoilla on touhua riittänyt juostessa ikkunasta toiseen tarkkailemassa piharemontin edistymistä. Henkilökunta on saanut osansa vaatimuksista päästä ulos, sen verran äänekkäästi on mielipide ilmaistu. Jopa Roope on avannut maukumishanat ja vaatinut täpäkän Täplän kanssa kuorossa oikeutta päästä ulos multaan möyrimään. Koska tähän vaatimukseen kuuluu multaiset tassut valkoisilla sohvilla, henkilökunta ei ole suostunut vaatimuksiin..
Lähettänyt Sointu klo perjantaina, kesäkuuta 14, 2013 3 kommenttia:
Pihashow alkakoon!
Vihdoinkin meillä on päästy pihatöiden pariin, ja kerralla ihan kunnolla. Kaivinkone myllää maata ja rakentaa rinnettä. Kaivurin työskentelyä on muuten koukuttavaa seurata, se näyttää niin ketterältä ja helpolta, vaikkei varmaan todellisuudessa sitä ole. Olisipa kiva päästä kokeilemaan :D
Jokapuolella tuntuu tapahtuvan ja nopeasti. Yhtäkkiä nurmikko alias voikukkamaa on kadonnut ja tilalle on tullut multaa odottamaan uusia nurmikon siemeniä. Jännittävää :) Ennen ja jälkeen kuvia on luvassa kunhan projekti etenee. Voitte uskoa että kissat protestoivat kun eivät pääse ulos ja juoksevat ikkunasta toiseen tarkkailemassa pihan tapahtumia. Viihdykettä riittää siis kaikille.
Lähettänyt Sointu klo torstaina, kesäkuuta 13, 2013 Ei kommentteja:
Tunnisteet: Koti, Piha
Pätkis+muffini = pätkismuffini :)
Nämä ovat yksinkertaisesti parhaita muffineita mitä löytyy :) Ohjeita löytyy netistä vaikka kuinka moneen makuun, mutta itse olen tehnyt Pirkan ohjeella. Muutoin muffinit onnistuvat hyvin, mutta pätkiksen sijainti valmiissa muffinissa vaihtelee..suklaa saattaa löytyä pohjalta kiinni vuoassa. Liian kauaa muffineita ei kannata uunissa pitää, muutoin suklaa kuivaa turhan paljon.
Koristeiksi pätkismuffineihin sopii omasta mielestäni valkosuklaakuorrute, johon olen ripotellut vähän mariannerouhetta. Muffini ei ole lainkaan liian makea, koska marianne ja pätkis ovat kumpikin raikkaan makuisia. Alemmassa kuvassa oleva vaahtokarkkikoristelu on nopeampi ja takaa makeamman lopputuloksen ;)
Nuo liput on muuten tehnyt tavallisista hammastikuista, joiden päähän on taitettu koristeteippiä ja leikattu päät viirin malliin. Kaikkea käyttöä sitä onkin teipille keksitty ;)
Lähettänyt Sointu klo tiistaina, kesäkuuta 11, 2013 1 kommentti:
Ongelmana puihin kiipeilevät kissat
Täplä ja Roope ovat molemmat keksineet nyt todenteolla puuhunkiipeilyn ihmeellisen maailman ja jalon taidon. Henkilökunta on hätää kärsimässä. Narut solmussa oksidn ympärillä, kissat jumissa puussa, kissat liian korkealla puussa, linnunpönttö vaarassa, salaperäisesti korkealla puussa roikkuvat tyhjät valjaat ja kissa viattoman näköisenä syömässä ruohoa puunjuurella. Iik! Onko teillä viisasten kiveä siihen miten ratkaistaan yhtälö kissat+narut+puut?
Toivoin kovasti että molemmat tottuisivat ulkoiluun..ja nyt sain sen mitä halusin ja kaikenlaista muuta haastetta kaupan päälle.. :D
Lähettänyt Sointu klo keskiviikkona, kesäkuuta 05, 2013 Ei kommentteja:
Tunnisteet: Kissojen kouluttaminen, Roopen leikit, Täplän touhut
Wien tunnelmia
Miniloma Wienissä, äidin kanssa kahden, juhlitaan 70 v synttäreitä :) Keskiviikkona matkustettiin, torstaina nautittiin musiikista, eilen satoi ja muutoinkaan homma ei mennyt ihan niinkuin Strömsössä, mutta tänään paistoi aurinko ja turistien kohtaamispaikat tarkastettiin. Huomenna illalla lentelemme takaisin Suomeen. Matkaraporttia siis tulossa ensi viikolla ;)
Isäntä on toiminut tällä aikaa kissojen henkilökohtaisena palvelijana, saapi nähdä millainen mielenosoitus emäntää odottaa kotiinpalatessa ;)
Lähettänyt Sointu klo lauantaina, kesäkuuta 01, 2013 Ei kommentteja: